CELEX: 32019D0219(01)
Language: hu
Date: 2019-02-15 00:00:00
Title: A Bizottság végrehajtási határozata (2019. február 15.) az egyes állatbetegségek és növénykárosítók leküzdését célzó biztonsági intézkedések végrehajtására irányuló 2019. és 2020. évi munkaprogram finanszírozásáról és elfogadásáról

19.2.2019   
               
               
                  HU
               
               
                  Az Európai Unió Hivatalos Lapja
               
               
                  C 66/11
               
            
         A BIZOTTSÁG VÉGREHAJTÁSI HATÁROZATA
         (2019. február 15.)
         az egyes állatbetegségek és növénykárosítók leküzdését célzó biztonsági intézkedések végrehajtására irányuló 2019. és 2020. évi munkaprogram finanszírozásáról és elfogadásáról
         (2019/C 66/10)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) (a továbbiakban: költségvetési rendelet) és különösen annak 110. cikkére,
         tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (2) és különösen annak 36. cikke (4) bekezdésére,
         mivel:
         
                     (1)
                  
                  
                     Az egyes állatbetegségek és növénykárosítók leküzdését célzó biztonsági intézkedések végrehajtásának biztosítása érdekében többéves finanszírozási határozatot kell elfogadni, amely a 2019. és 2020. évre szóló többéves munkaprogramot képezi. Az (EU, Euratom) 2018/1046 rendelet (a továbbiakban: költségvetési rendelet) 110. cikke részletes szabályokat állapít meg a finanszírozási határozatokra vonatkozóan.
                  
               
                     (2)
                  
                  
                     Indokolt úgy rendelkezni, hogy a támogatások pályázati felhívás nélkül odaítélhetők legyenek, és meg kell határozni az odaítélési feltételeket.
                  
               
                     (3)
                  
                  
                     Rendelkezni kell a költségvetési rendelet 116. cikke (5) bekezdése szerinti késedelmi kamatok megfizetésének lehetőségéről.
                  
               
                     (4)
                  
                  
                     A munkaprogram rugalmas végrehajtásának lehetővé tétele érdekében helyénvaló lehetővé tenni olyan változtatásokat, amelyek a költségvetési rendelet 110. cikk (5) bekezdésének értelmében nem minősülnek érdemi változtatásnak.
                  
               
                     (5)
                  
                  
                     A 652/2014/EU rendelet 6. cikke értelmében a tagállamoknak az említett rendelet 5. cikke (1)-(3) bekezdésében megállapított maximális arányig ítélhető oda támogatás az ugyanazon rendelet 7. cikke szerint felsorolt állatbetegségek egyikének igazolt előfordulása következtében hozott intézkedések tekintetében, feltéve, hogy az intézkedéseket azonnal alkalmazzák, és a vonatkozó uniós jogszabályokban meghatározott alkalmazandó rendelkezéseket betartják. A támogatások odaítélhetők tagállamoknak, harmadik országoknak és nemzetközi szervezeteknek, a harmadik országok vagy tagállamok területén az ugyanazon rendelet 7. vagy 10. cikke szerint felsorolt állatbetegségek és zoonózisok egyikének előfordulása vagy terjedése által az Unió egészségügyi helyzetére jelentett közvetlen fenyegetéssel szembeni védekező intézkedések tekintetében.
                  
               
                     (6)
                  
                  
                     A 652/2014/EU rendelet 16. cikke előírja, hogy a tagállamoknak vagy nemzetközi szervezeteknek az említett rendelet 5. cikkének (1)–(3) bekezdésében megállapított maximális arányig ítélhető oda támogatás az ugyanazon rendelet 17. cikkében meghatározott feltételek mellett, a növénykárosító felszámolására, elterjedésének megakadályozására vagy az azzal szembeni védekezésre irányuló intézkedésekre.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               A KÖVETKEZŐKÉPPEN HATÁROZOTT:
         
            1. cikk
            A munkaprogram
            A mellékletben foglalt, az egyes állatbetegségek és növénykárosítók leküzdését célzó biztonsági intézkedésekre irányuló 2019. és 2020. évi többéves munkaprogramot alkotó többéves finanszírozási határozat elfogadásra kerül.
         
         
            2. cikk
            Uniós hozzájárulás
            A program végrehajtásához nyújtott uniós hozzájárulás maximális összege a 2019-es költségvetés-végrehajtási évben 50 000 000 EUR, a 2020-as költségvetés-végrehajtási évben pedig 20 000 000 EUR, melyet az Unió általános költségvetésének alábbi tételeiben szereplő előirányzatokból finanszírozzák:
            
                        a)
                     
                     
                        2019-ben – 17 04 04 költségvetési sor: 50 000 000 EUR;
                     
                  
                        b)
                     
                     
                        2020-ban – 17 04 04 költségvetési sor: 20 000 000 EUR.
                     
                  Az első bekezdésben meghatározott előirányzatok késedelmi kamatok megfizetésére is fordíthatók.
            E határozat végrehajtása az Unió általános költségvetésének a költségvetési hatóság általi elfogadását követően a 2020-as év költségvetésében meghatározott előirányzatok rendelkezésre állásától függ.
            A 652/2014/EU rendelet 5. cikkének megfelelően az uniós pénzügyi hozzájárulás mértéke 50 %, 75 %, illetve 100 % lehet, az egyes kedvezményezettek tekintetében eseti alapon megállapítva.
         
         
            3. cikk
            Rugalmassági rendelkezés
            A konkrét intézkedésekhez rendelt előirányzatokat érintő, az e határozat 2. cikkének első bekezdésében meghatározott maximális éves uniós hozzájárulás 20 %-át együttesen meg nem haladó változtatások a költségvetési rendelet 110. cikkének (5) bekezdése értelmében nem tekintendők érdemi változtatásnak, amennyiben nem befolyásolják jelentős mértékben az intézkedések jellegét és a munkaprogram célkitűzéseit.
            Az engedélyezésre jogosult illetékes tisztviselő alkalmazhatja az első bekezdésben említett változtatásokat. A változtatásokat a hatékony és eredményes pénzgazdálkodás, valamint az arányosság elvével összhangban kell alkalmazni.
         
         
            4. cikk
            Vissza nem térítendő támogatás
            A vissza nem térítendő támogatások pályázati felhívás nélkül is odaítélhetők, a mellékletben meghatározott feltételek mellett. A támogatásokat a melléklet 2.1. pontjának megfelelően kiválasztott, a mellékletben felsorolt szerveknek lehet odaítélni.
         
         
            Kelt Brüsszelben, 2019. február 15-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 193., 2018.7.30., 1. o.
         
         
            (2)  HL L 189., 2014.6.27., 1. o.
         
      
      
         
            MELLÉKLET
            Az egyes állatbetegségek és növénykárosítók leküzdését célzó biztonsági intézkedések végrehajtására irányuló 2019. és 2020. évi munkaprogram
            1.   Bevezetés
            
            Ez a munkaprogram az Európai Parlament és a Tanács 2014. május 15-i 652/2014/EU rendeletének 2. cikkében meghatározott célkitűzések alapján meghatározza a 2019. és 2020. év tekintetében közvetlen irányítás keretében nyújtható, vissza nem térítendő támogatások finanszírozandó intézkedéseit és költségvetési lebontását.
            a)   Jogalap
            
                        Az Európai Parlament és a Tanács 652/2014/EU rendelete (2014. május 15.).
                     
                  Költségvetési sor
            
                        17 04 04
                     
                  Kitűzött célok
            
                        Az intézkedések célja az állatbetegségek vagy növénykárosítók elleni fellépés, a 652/2014/EU rendelet 6., illetve 16. cikke szerinti biztonsági intézkedések alkalmazása útján.
                     
                  Várható eredmények
            
                        A Bizottság a „Kitűzött célok” szakaszban leírt intézkedésektől az állatbetegségek és növénykárosítók további terjedésének megakadályozását, illetve amennyiben azok az Unió területén megjelentek, gyors felszámolásukat várja el.
                     
                  2.   Vissza nem térítendő támogatás
            
            E munkaprogram keretében a vissza nem térítendő támogatásokra fenntartott teljes költségvetési keret a 2019. évre 50 000 000 EUR, a 2020. évre pedig 20 000 000 EUR.
            2.1.   Az egyes állatbetegségek és növénykárosítók leküzdésére irányuló azon intézkedések, amelyek pályázati felhívás nélkül odaítélhető, vissza nem térítendő támogatásra jogosultak
            
            A közvetlen odaítélhető támogatásra jogosult kérelmezők típusai:
            
                        
                                    a)
                                 
                                 
                                    a költségvetési rendelet 58. cikke szerinti alap-jogiaktusban kedvezményezettként azonosított szervek, illetve a tagállamok által saját felelősségükre kijelölt szervek, amennyiben ezeket a tagállamokat az alap-jogiaktus kedvezményezettként azonosítja;
                                 
                              
                                    b)
                                 
                                 
                                    jogilag vagy ténylegesen monopóliummal rendelkező szervek vagy a tagállamok által saját felelősségükre kijelölt szervek, amennyiben ezek a tagállamok jogilag vagy tényleges monopolhelyzetben vannak;
                                 
                              
                                    c)
                                 
                                 
                                    olyan tevékenységek, melyek sajátosságai egy meghatározott típusú szerv közreműködését teszik szükségessé – azok szakmai hátterénél, nagyfokú szakosodásánál vagy közigazgatási hatáskörénél fogva –, és azzal a feltétellel, hogy az érintett tevékenységek nem tartoznak pályázati felhívás hatálya alá.
                                 
                              
                  A költségvetési rendelet 195. cikke alapján pályázati felhívás nélkül odaítélt, vissza nem térítendő támogatás(ok) által finanszírozandó tevékenységek leírása.
            
                        
                                    a)
                                 
                                 
                                    A 652/2014/EU rendelet 6. cikke értelmében a tagállamoknak az említett rendelet 5. cikke (1)-(3) bekezdésében megállapított maximális arányig ítélhető oda támogatás az ugyanazon rendelet 7. cikke szerint felsorolt állatbetegségek egyikének igazolt előfordulása következtében hozott intézkedések tekintetében, feltéve, hogy az intézkedéseket azonnal alkalmazzák, és a vonatkozó uniós jogszabályokban meghatározott alkalmazandó rendelkezéseket betartják. A támogatások odaítélhetők tagállamoknak, harmadik országoknak és nemzetközi szervezeteknek, a harmadik országok vagy tagállamok területén az ugyanazon rendelet 7. vagy 10. cikke szerint felsorolt állatbetegségek és zoonózisok egyikének előfordulása vagy terjedése által az Unió egészségügyi helyzetére jelentett közvetlen fenyegetéssel szembeni védekező intézkedések tekintetében.
                                 
                              
                                    b)
                                 
                                 
                                    A 652/2014/EU rendelet 16. cikke előírja, hogy a tagállamoknak vagy nemzetközi szervezeteknek az említett rendelet 5. cikkének (1)–(3) bekezdésében megállapított maximális arányig ítélhető oda támogatás az ugyanazon rendelet 17. cikkében meghatározott feltételek mellett, a növénykárosító felszámolására, elterjedésének megakadályozására vagy az azzal szembeni védekezésre irányuló intézkedésekre.
                                 
                              
                                    c)
                                 
                                 
                                    A 652/2014/EU rendelet 3. cikkének (2) bekezdése úgy rendelkezik, hogy a támogatások tagállami illetékes hatóságoknak történő odaítélésekor e hatóságokat az (EU, Euratom) 2018/1046 rendelet 195. cikkének c) pontja értelmében vett meghatározott kedvezményezettnek kell tekinteni. Az ilyen támogatások pályázati felhívás nélkül odaítélhetők.
                                 
                              
                                    d)
                                 
                                 
                                    A 652/2014/EU rendelet 6. cikkének (5) bekezdése értelmében a Bizottság uniós pénzügyi hozzájárulást nyújthat biológiai készítmények készleteinek létrehozására vagy oltóanyagadagok beszerzésére, ha az említett rendelet I. és II. mellékletében felsorolt állatbetegségek és zoonózisok egyikének egy harmadik országban vagy egy tagállamban történő előfordulása vagy terjedése veszélyt jelent az Unióra.
                                 
                              
                  Végrehajtás
            
                        Végrehajtó: Egészségügyi és Élelmiszer-biztonsági Főigazgatóság
                     
                  Elszámolható költségek
            
                        A 652/2014/EU rendelet 8. cikkének megfelelően az uniós pénzügyi hozzájárulás az állatbetegségek elleni küzdelem során felmerült alábbi elszámolható költségeket fedezi:
                        
                                    a)
                                 
                                 
                                    tulajdonosoknak a levágott vagy kiselejtezett állatok miatt fizetett kártérítés;
                                 
                              
                                    b)
                                 
                                 
                                    az állatok levágásának vagy kiselejtezésének költségei és a kapcsolódó szállítási költségek;
                                 
                              
                                    c)
                                 
                                 
                                    a tulajdonosoknak fizetett, a megsemmisített termékek értékéért nyújtott kártérítés, a termékeknek a közvetlenül a betegség gyanújának felmerülése vagy megerősítése előtti piaci értékéig;
                                 
                              
                                    d)
                                 
                                 
                                    a gazdaságok és berendezések tisztítási, rovarirtási és fertőtlenítési költségei a kórokozók epidemiológiai jellemzői alapján;
                                 
                              
                                    e)
                                 
                                 
                                    a szennyezett takarmány és – amennyiben nem fertőtleníthetők – a szennyezett berendezések szállításának és megsemmisítésének költségei;
                                 
                              
                                    f)
                                 
                                 
                                    az oltóanyagok és csalétkek megvásárlásának, tárolásának, adminisztrációjának vagy forgalmazásának, valamint magának a vakcinázásnak a költségei, ha a Bizottság ezeket a tevékenységeket előírja vagy engedélyezi;
                                 
                              
                                    g)
                                 
                                 
                                    az állati tetemek szállításának és ártalmatlanításának költségei;
                                 
                              
                                    h)
                                 
                                 
                                    kivételes és megfelelően indokolt esetekben:
                                    
                                                i.
                                             
                                             
                                                a mintavétel költségei;
                                             
                                          
                                                ii.
                                             
                                             
                                                a tesztek költségei;
                                             
                                          
                                                iii.
                                             
                                             
                                                a figyelemfelhívó intézkedések költségei;
                                             
                                          
                                                iv.
                                             
                                             
                                                a betegség felszámolásához elengedhetetlen egyéb költségek, epidemiológiai helyzettől és a kórokozó jellemzőitől függően.
                                             
                                          
                              A 652/2014/EU rendelet 18. cikkének megfelelően az uniós pénzügyi hozzájárulás a növénykárosítók elleni küzdelem során felmerült alábbi elszámolható költségeket fedezi:
                        
                                    a)
                                 
                                 
                                    az intézkedésekben közvetlenül részt vevő személyzet költségei, függetlenül a státuszuktól, valamint a berendezések bérlése, a fogyóeszközök, és bármely egyéb szükséges anyag, kezelésre szolgáló termék, mintavétel és a laboratóriumi vizsgálatok költségei;
                                 
                              
                                    b)
                                 
                                 
                                    az intézkedések egy részének megvalósítására harmadik felekkel kötött szolgáltatási szerződések költségei;
                                 
                              
                                    c)
                                 
                                 
                                    az érintett piaci szereplőknek vagy tulajdonosoknak fizetett, a növények, növényi termékek és egyéb tárgyak kezeléséért, megsemmisítéséért és azt követő eltávolításáért, valamint a helyiségek, a föld, a víz, a talaj, a táptalaj, a létesítmények, gépek és berendezések tisztításáért és fertőtlenítéséért nyújtott kártérítés költségei;
                                 
                              
                                    d)
                                 
                                 
                                    2017. január 1-jétől a 2000/29/EK irányelv 16. cikkében említett intézkedések hatálya alá tartozó elpusztult növények, növényi termékek vagy egyéb tárgyak értékéért a tulajdonosoknak fizetett kártérítés, az ilyen növények, növényi termékek vagy egyéb tárgyak piaci értékének korlátain belül, ha ezen intézkedések nem érintették őket; a maradványértéket adott esetben le kell vonni a kártérítés összegéből;
                                 
                              
                                    e)
                                 
                                 
                                    kivételes és megfelelően indokolt esetekben:
                                    
                                                i.
                                             
                                             
                                                a figyelemfelhívó intézkedések költségei;
                                             
                                          
                                                ii.
                                             
                                             
                                                a károsító felszámolásához vagy terjedésének megakadályozásához elengedhetetlenül szükséges vagy a károsító elterjedése elleni kiegészítő védelmi intézkedésekhez kapcsolódó egyéb költségek, az epidemiológiai helyzettől és a kórokozó jellemzőitől függően.
                                             
                                          
                              
                  Odaítélési kritériumok
            
                        Az uniós pénzügyi hozzájárulás odaítélési kritériumai a következők:
                        
                                    a)
                                 
                                 
                                    a vonatkozó uniós jogszabályokban foglalt követelményeknek való megfelelés;
                                 
                              
                                    b)
                                 
                                 
                                    a tervezett tevékenységek relevanciája az állatbetegségek és növénykárosítók terjedésének megelőzése vagy felszámolása tekintetében.